pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“รมว.ธรรมนัส” ชวนร่วมงาน ‘บางกอกฮาลาล 2024’  ช็อปชิมชมสินค้าฮาลาล ณ สนามกีฬาหัวหมาก
วันศุกร์ที่ 23 กุมภาพันธ์ 2567
“รมว.ธรรมนัส” ชวนร่วมงาน ‘บางกอกฮาลาล 2024’  ช็อปชิมชมสินค้าฮาลาล ณ สนามกีฬาหัวหมาก
“รมว.ธรรมนัส” ชวนร่วมงาน ‘บางกอกฮาลาล 2024’  ช็อปชิมชมสินค้าฮาลาล ณ สนามกีฬาหัวหมาก
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานพิธีเปิดงาน Bangkok Halal 2024 (งานบางกอกฮาลาล 2024) ครั้งที่ 10 ภายใต้แนวคิด Transform Life โดยมี นายอามินทร์ มะยูโซ๊ะ สส.จังหวัดนราธิวาส เขต 2 ร้อยตํารวจเอก พรชัย ไวยศิลป์ ประธานมูลนิธิศรัทธาชนเพื่อการศึกษาและเด็กกําพร้า อาจารย์ภักดี มะแอ ประธานชมรมผู้บริหารมัสยิดเขตหนองจอก นายสุภาพ เรืองปราชญ์ ผู้อํานวยการโทรทัศน์ผ่านดาวเทียมยาตีมทีวี (Yateem TV) และผู้บริหารที่เกี่ยวข้อง ให้การต้อนรับ ณ ลานพลาซ่า สนามกีฬาหัวหมาก การกีฬาแห่งประเทศไทย
สําหรับงานบางกอกฮาลาล 2024 กําหนดจัดขึ้นระหว่างวันที่ 23 - 26 ก.พ.2567 รวม 4 วัน โดยมูลนิธิศรัทธาชนเพื่อการศึกษาและเด็กกําพร้า และสถานีโทรทัศน์ผ่านดาวเทียมยาตีมทีวี วัตถุประสงค์เพื่อนําเสนอองค์ความรู้หลักการอิสลามเรื่องฮาลาลันฏอยยิบันให้เป็นที่ประจักษ์แก่สังคม เพื่อส่งเสริมกิจการฮาลาลทุกรูปแบบ ตั้งแต่ด้านอุปโภค บริโภค และบริการ ซึ่งมีส่วนกระตุ้นเศรษฐกิจของประเทศ ตลอดจนเพื่อหารายได้ให้กับสถานีโทรทัศน์ผ่านดาวเทียม ยาตีมทีวี ซึ่งเป็นกระบอกเสียงให้กับมูลนิธิศรัทธาชนเพื่อการศึกษาและเด็กกําพร้า โดยได้รับการสนับสนุนจากภาครัฐและเอกชน
ภายในงานเปิดโอกาสให้ผู้ประกอบการฮาลาลมาจําหน่ายสินค้าและบริการฮาลาล ในปีนี้ได้ให้ความสําคัญกับการเปลี่ยนสู่ชีวิตที่ดีกว่า ภายใต้แนวคิด “Transform Life” นอกจากนี้ยังมีการแสดงและจําหน่ายสินค้าไม่น้อยกว่า 200 ร้านค้า ประกอบด้วยสินค้าหลากหลายประเภท เช่น อาหารปรุงสด อาหารเครื่องดื่ม เครื่องแต่งกาย เครื่องสําอาง ธุรกิจบริการ ซึ่งจะเป็นอีกช่องทางหนึ่งในการกระตุ้นเศรษฐกิจให้ดียิ่งขึ้นอีกด้วย
รัฐบาลไทย-ข่าวทำเนียบรัฐบาล-นลินี ทวีสิน ใช้เวทีRaisinaเน้นย้ำความพร้อมและศักยภาพของไทยในการเปิดกว้างรับการลงทุนในโครงการพลังงานสะอาดชูบทบาทของรัฐจะเป็นส่วนสำคัญในการบรรลุเป้าปล่อยก๊าซเรือนกระจกสุทธิเป็นศูนย์
วันศุกร์ที่ 23 กุมภาพันธ์ 2567
23/02/2567
นลินี ทวีสิน ใช้เวทีRaisinaเน้นย้ําความพร้อมและศักยภาพของไทยในการเปิดกว้างรับการลงทุนในโครงการพลังงานสะอาดชูบทบาทของรัฐจะเป็นส่วนสําคัญในการบรรลุเป้าปล่อยก๊าซเรือนกระจกสุทธิเป็นศูนย์
นลินี ทวีสิน ใช้เวที Raisina เน้นย้ําความพร้อมและศักยภาพของไทยในการเปิดกว้างรับการลงทุนในโครงการพลังงานสะอาด ชูบทบาทของรัฐจะเป็นส่วนสําคัญในการบรรลุเป้าปล่อยก๊าซเรือนกระจกสุทธิเป็นศูนย์
วันนี้ (23 กุมภาพันธ์ 2567) ดร. นลินี ทวีสิน ผู้แทนการค้าไทย ขึ้นกล่าวในเวทีการประชุม Raisina ในหัวข้อ Solving the Energy Trilemma : Access, Affordability, availability ร่วมกับผู้เชี่ยวชาญอีก 4 ท่าน เน้นย้ําความพร้อมของไทยในการเปิดกว้างรับการลงทุนในโครงการพลังงานสะอาด ชูบทบาทของรัฐในการสนับสนุนการลงทุน ผ่านนโยบายและมาตรการที่เอื้อต่อการเปลี่ยนผ่านสู่การใช้พลังงานสะอาด เช่น การยกเลิกการอุดหนุนเชื้อเพลิงฟอสซิล การพัฒนามาตรฐานการประหยัดพลังงาน มาตรการด้านภาษี รวมถึงการเงินสีเขียว หรือ Green Finance ล้วนแต่จะเป็นกลไกสําคัญในการมุ่งสู่เป้าปล่อยก๊าซเรือนกระจกสุทธิเป็นศูนย์ (Net-zero)
ดร. นลินีฯ ผู้แทนการค้าไทย เปิดเผยว่า ตนและผู้เชี่ยวชาญอีก 4 ท่าน จากทั้งภาครัฐ ภาคเอกชน และสถาบันการศึกษา ประกอบด้วย คุณ Amitabh Kant ผู้แทนของนายกรัฐมนตรีอินเดียสําหรับการประชุม G20 (G20 Sherpa) และยังเป็นผู้อยู่เบื้องหลังการออกนโยบายที่มีความสําคัญและเปลี่ยนแปลงอินเดีย เช่น นโยบาย Incredible India คุณ Fahad Aldhubaib รองประธานอาวุโสฝ่ายกลยุทธ์และการวิเคราะห์ตลาด ARAMCO คุณ Nicholas Stern ศาสตราจารย์ จากวิทยาลัยเศรษฐศาสตร์และรัฐศาสตร์แห่งลอนดอน (LSE) และคุณ Gwendoline Abunaw กรรมการผู้จัดการ Ecobank แคเมอรูน ได้หารือกันในหลายประเด็น อาทิ บทบาทของภาครัฐและสถานบันการเงินในการทําหน้าที่ประกันความเสี่ยงหรือลดความเสี่ยงให้แก่ภาคเอกชนในการลงทุนในโครงการพลังงานสะอาด การส่งเสริมแนวคิดเรื่องการประหยัดพลังงาน ตลอดจนการหารือถึงการใช้เตาปฏิกรณ์นิวเคลียร์แบบโมดูลาร์ขนาดเล็กในการผลิตไฟฟ้า
ผู้แทนการค้าไทย ให้ข้อมูลเพิ่มเติมว่า ตนได้ใช้โอกาสนี้ เน้นย้ําความพร้อมและศักยภาพของไทยในการเปิดกว้างรับการลงทุนในโครงการพลังงานสะอาด ไม่ว่าจะเป็นด้านโครงสร้างพื้นฐาน นโยบายที่สนับสนุนการลงทุนสีเขียว รวมทั้งความพร้อมของพลังงานสะอาด นอกจากนี้ ไทยยังมีกลไก Utility Green Tariff (UGT) ซึ่งเป็นการส่งเสริมการนําพลังงานไฟฟ้าสะอาดไปใช้กับภาคอุตสาหกรรม โดยสามารถตรวจสอบย้อนกลับไปถึงผู้ผลิต แหล่งผลิตได้อย่างชัดเจน ทั้งยังเป็นแหล่งพลังงานสะอาดที่ผ่านการรับรอง ซึ่งสิ่งเหล่านี้เป็นที่ต้องการอย่างมากสําหรับบริษัทต่างชาติที่ต้องการมาลงทุน
ดร. นลินีฯ กล่าวทิ้งท้ายว่า ภาครัฐเองจะมีบทบาทสําคัญในการมุ่งสู่เป้าปล่อยก๊าซเรือนกระจกสุทธิเป็นศูนย์ (Net-zero) ผ่านนโยบายและมาตรการที่เอื้อต่อการเปลี่ยนผ่านสู่การใช้พลังงานสะอาด เช่น การยกเลิกการอุดหนุนเชื่อเพลิงฟอสซิล การพัฒนามาตรฐานการประหยัดพลังงาน มาตรการด้านภาษี และที่สําคัญคือการสนับสนุนการเงินสีเขียว (Green Finance) ซึ่งจะสามารถเพิ่มกระแสเงินให้ไหลไปสู่กิจกรรมของโลกธุรกิจที่ให้ความสําคัญกับความยั่งยืนและ โดยเฉพาะการออกตราสารหนี้สีเขียว (Green Bond)
รัฐบาลไทย-ข่าวทำเนียบรัฐบาล-กรมทางหลวง ก่อสร้าง ทล.2074 สายบุรีรัมย์ - ลำน้ำมูล จังหวัดบุรีรัมย์ แล้วเสร็จ เพื่อแก้ไขปัญหาการจราจรติดขัด เพิ่มประสิทธิภาพการจราจรให้แก่ประชาชน
วันศุกร์ที่ 23 กุมภาพันธ์ 2567
กรมทางหลวง ก่อสร้าง ทล.2074 สายบุรีรัมย์ - ลําน้ํามูล จังหวัดบุรีรัมย์ แล้วเสร็จ เพื่อแก้ไขปัญหาการจราจรติดขัด เพิ่มประสิทธิภาพการจราจรให้แก่ประชาชน
....
กรมทางหลวง (ทล.) กระทรวงคมนาคม โดยสํานักก่อสร้างทางที่ 2 ดําเนินโครงการก่อสร้าง ทล.2074 สายบุรีรัมย์ - ลําน้ํามูลพื้นที่ อําเภอคูเมือง จังหวัดบุรีรัมย์ ระหว่าง กม. ที่ 3+500 - 43+193 ระยะทาง 29.6 กิโลเมตร แล้วเสร็จและเปิดให้บริการแก่ประชาชนใช้ในการสัญจร ตามแผนงานบูรณาการพัฒนาด้านคมนาคมและระบบโลจิสติกส์ เพื่อเพิ่มประสิทธิภาพการจราจรบนโครงข่ายทางหลวงให้การเดินทางมีความสะดวก รวดเร็ว และปลอดภัย
สําหรับ ทล.2074 เป็นทางหลวงสายสําคัญในการเชื่อมโยงการคมนาคมขนส่งระหว่างตัวเมืองบุรีรัมย์ไปยังอําเภอต่าง ๆ แหล่งท่องเที่ยว และท่าอากาศยานบุรีรัมย์ ปัจจุบันมีปริมาณการจราจรเพิ่มขึ้นอย่างต่อเนื่อง และมีแนวโน้มเพิ่มสูงขึ้นในอนาคต ทําให้ประชาชนไม่ได้รับความสะดวกในการเดินทาง ทล. เล็งเห็นความสําคัญในการพัฒนาเพื่อเพิ่มประสิทธิภาพด้านการคมนาคม และเพิ่มขีดความสามารถในการรองรับปริมาณการจราจรที่เพิ่มสูงขึ้น โดยก่อสร้างจากเดิมขนาด 2 ช่องจราจร เป็นมาตรฐานทางชั้นพิเศษ ขนาด 4 ช่องจราจร (ไป - กลับ) ผิวทางแอสฟัลท์ติกคอนกรีต ช่องจราจรกว้าง 3.50 เมตร ไหล่ทางด้านนอกกว้าง 2.50 เมตร ไหล่ทางด้านในกว้าง 0.50 เมตร แบ่งทิศทางการจราจรด้วยเกาะกลางแบบแบริเออร์คอนกรีตและเกาะกลางแบบยก พร้อมทั้งก่อสร้างสะพานข้ามคลอง 3 แห่ง รวมงานติดตั้งระบบสัญญาณไฟจราจร ไฟฟ้าแสงสว่าง และไฟกะพริบบริเวณทางแยกและจุดกลับรถ วงเงินงบประมาณ 599 ล้านบาท เพื่อบรรเทาปัญหาการจราจรติดขัด ลดความเสี่ยงในการเกิดอุบัติเหตุ ช่วยเพิ่มประสิทธิภาพการจราจรให้แก่ผู้ใช้ทางให้ได้รับความสะดวกและความปลอดภัยในการเดินทาง เป็นการพัฒนาโครงข่ายทางหลวงสายหลักที่เชื่อมโยงระหว่างจังหวัดและพื้นที่ใกล้เคียง ตลอดจนส่งเสริมการพัฒนาด้านเศรษฐกิจ สังคม และการท่องเที่ยวในภาคอีสานอีกด้วย
รัฐบาลไทย-ข่าวทำเนียบรัฐบาล-​“รัดเกล้า” ห่วงใยประชาชน แนะ​ 8​ วิธีการดูแลตนเองในฤดูร้อน พร้อมย้ำรัฐบาลมีแผน 9 มาตรการรองรับภัยแล้ง
วันศุกร์ที่ 23 กุมภาพันธ์ 2567
23/02/2567
​“รัดเกล้า” ห่วงใยประชาชน แนะ​ 8​ วิธีการดูแลตนเองในฤดูร้อน พร้อมย้ํารัฐบาลมีแผน 9 มาตรการรองรับภัยแล้ง
​“รัดเกล้า” ห่วงใยประชาชน แนะ​ 8​ วิธีการดูแลตนเองในฤดูร้อน พร้อมย้ํารัฐบาลมีแผน 9 มาตรการรองรับภัยแล้ง
วันนี้ (23 กุมภาพันธ์ 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เผย ประเทศไทยได้สิ้นสุดฤดูหนาวและเข้าสู่ฤดูร้อนแล้ว​ ในตอนกลางวันบริเวณประเทศไทยมีอากาศร้อนเกือบทั่วไปต่อเนื่อง อุณหภูมิสูงสุดมากกว่า 35 องศาเซลเซียส เนื่องจากได้รับอิทธิพลจากรังสีดวงอาทิตย์เพิ่มมากขึ้นนางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เป็นห่วงประชาชน จึงมีข้อแนะนํา​ 8​ วิธีการดูแลตนเองจาก สํานักงานกองทุนสนับสนุนการสร้างเสริมสุขภาพหรือ​ สสส. ดังนี้
1.ดื่มน้ําให้มากขึ้นจากปกติ อย่างน้อยไม่ต่ํากว่าวันละ 8 แก้ว เนื่องจากหน้าร้อนร่างกายจะสูญเสียเหงื่อมาก ควรหลีกเลี่ยงน้ําหวาน เพราะจะยิ่งทําให้กระหายน้ํามากขึ้น อาจดื่มน้ําผลไม้ หรือน้ําสมุนไพรที่มีรสไม่หวานจัดแทน
2.หลีกเลี่ยงเครื่องดื่มแอลกอฮอล์ เนื่องจากจะทําให้เส้นเลือดขยายตัว ร่างกายสูญเสียน้ํามากขึ้น อาจทําให้เกิดการขาดน้ํา นอกจากนี้ ในหน้าร้อนแอลกอฮอล์จะซึมเข้าสู่กระแสโลหิตได้เร็ว ทําให้เมาง่าย และอาจช็อกหมดสติได้
3.ไม่ควรออกกําลังกายหักโหม หลีกเลี่ยงการออกกําลังกายกลางแจ้ง ซึ่งจะทําให้ร่างกายอ่อนเพลียง่ายขึ้น
4.สวมเสื้อผ้าที่ใส่สบาย ระบายความร้อนได้ง่าย และดูแลความสะอาดของร่างกายไม่ให้เกิดการอับชื้น
5.ใช้ครีมกันแดดเมื่อออกกลางแจ้งหรือในที่แดดแรงๆ เพื่อป้องกันการเกิดผิวไหม้จากการได้รับแสงแดดมากเกินไปและควรสวมแว่นกันแดดเพื่อปกป้องสายตา
6.ไม่ควรนอนให้ลมหรือความเย็นโกรกในทันทีที่ออกแดดมา ซึ่งความร้อนจากแดดทําให้เสียเหงื่อ เสียพลัง แต่เมื่อนอนหลับตากความเย็นในขณะเหงื่อออก จะทําให้อุณหภูมิร่างกายลดต่ําลงอย่างเร็ว ถ้าอุณหภูมิภายนอกยังสูงอยู่ แล้วเหงื่อไม่สามารถระบายออกมาได้ จะมีความร้อนสะสมอยู่ข้างใน ทําให้มีอาการเวียนศีรษะ และอาจทําให้เป็นไข้หวัดได้
7.รับประทานอาหารปรุงสุกและสะอาด ป้องกันโรคทางเดินอาหารและน้ําที่พบบ่อยในหน้าร้อน
8.นอนหลับพักผ่อนให้เพียงพอเพื่อให้ร่างกายแข็งแรง
นางรัดเกล้า ย้ําว่า​ ขณะเดียวกันนี้ ในส่วนของรัฐบาล เมื่อเข้าสู่ฤดูร้อน นั้นหมายถึง “ภัยแล้ง” ที่จะตามมา โดยทาง สํานักงานทรัพยากรน้ําแห่งชาติเตรียมการมาตรการรองรับฤดูแล้งปี 2566/2567 ไว้ทั้งสิ้น 9 มาตรการประกอบด้วย
1.เฝ้าระวังและเตรียมจัดหาแหล่งน้ําสํารองพร้อมวางแผนเตรียมเครื่องจักรเครื่องมือในพื้นที่เฝ้าระวังเสี่ยงขาดแคนน้ํา
2.ปฏิบัติการเติมน้ําอย่างมีประสิทธิภาพ
3.กําหนดแผนจัดสรรน้ําและพื้นที่เพาะปลูก พืชฤดูแล้งควบคุมการเพาะปลูกข้าวนาปรังสร้างการรับรู้ให้กับเกษตรกรเตรียมน้ําสํารองสําหรับพื้นที่ลุ่มต่ํารับน้ํานอง
4.บริหารจัดการน้ําให้เป็นไปตามลําดับความสําคัญการใช้น้ําที่คณะกรรมการลุ่มน้ํากําหนด
5.เพิ่มประสิทธิภาพการใช้น้ําประหยัดน้ําและการลดการสูญเสียน้ําในทุกภาคส่วน
6.เฝ้าระวังและแก้ไขคุณภาพน้ํา
7.​เสริมสร้างความเข้มแข็งด้านการบริหารจัดการน้ําของชุมชน องค์กรผู้ใช้น้ํา
และอีก​ 2 มาตรการสุดท้ายคือการสร้างการรับรู้ประชาสัมพันธ์​ และการติดตามประเมินผลการดําเนินงาน
รัฐบาลไทย-ข่าวทำเนียบรัฐบาล-“สุริยะ” เผยถนนสาย มห.3019 มุกดาหาร เชื่อมสะพานไทย - ลาว แห่งที่ 2 รุดหน้ากว่า 82% เตรียมเปิดให้ประชาชนใช้ภายในปีนี้ สนับสนุนโลจิสติกส์ฮับ - เขตเศรษฐกิจพิเศษ
วันศุกร์ที่ 23 กุมภาพันธ์ 2567
“สุริยะ” เผยถนนสาย มห.3019 มุกดาหาร เชื่อมสะพานไทย - ลาว แห่งที่ 2 รุดหน้ากว่า 82% เตรียมเปิดให้ประชาชนใช้ภายในปีนี้ สนับสนุนโลจิสติกส์ฮับ - เขตเศรษฐกิจพิเศษ
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เปิดเผยว่า ได้รับรายงานจากกรมทางหลวงชนบท (ทช.) ถึงการดําเนินโครงการก่อสร้างถนนทางหลวงชนบทสาย มห.3019 แยก ทล.212 ถึงบ้านบางทรายใหญ่ อําเภอเมือง จังหวัดมุกดาหาร ความคืบหน้ากว่า 82% ขณะนี้อยู่ระหว่างการก่อสร้างผิวจราจรทางเชื่อมทางแยกและสะพาน คาดว่าจะก่อสร้างแล้วเสร็จและเปิดให้ประชาชนใช้สัญจรอย่างเป็นทางการในปี 2567 นี้ ซึ่งจะช่วยแก้ไขปัญหาการจราจรที่ติดขัดในตัวเมือง รองรับการเจริญเติบโตของเมืองในอนาคต เพิ่มศักยภาพการขนส่งระหว่างนิคมอุตสาหกรรมกับสะพานมิตรภาพไทย - ลาว แห่งที่ 2 สู่สาธารณรัฐประชาธิปไตยประชาชนลาว (สปป.ลาว) และจังหวัดใกล้เคียง ได้แก่ กาฬสินธุ์ และนครพนม สนับสนุนเขตเศรษฐกิจพิเศษชายแดน (Special Economic Zone: SEZ) ส่งเสริมการเพิ่มขีดสมรรถนะทางเศรษฐกิจของประเทศตามนโยบาย “ส่งเสริมและยกระดับเปิดประตูการค้า การท่องเที่ยว เพื่อเชื่อมโยงการเดินทางทุกมิติ” และสอดรับกับวิสัยทัศน์ของรัฐบาลในการเป็นศูนย์กลางขนส่งของภูมิภาค (Logistic Hub) เพื่อเพิ่มโอกาสทางเศรษฐกิจ กระจายความเจริญจากเมืองใหญ่สู่เมืองเล็ก อีกทั้งเป็นการเพิ่มโครงข่ายโลจิสติกส์การขนส่งออกสู่ สปป.ลาว
โครงการดังกล่าวมีระยะทางรวม 14.211 กิโลเมตร ใช้งบประมาณ 804.159 ล้านบาท โดยพื้นที่โครงการตั้งอยู่บริเวณตําบลโพนทราย และตําบลบางทรายใหญ่ อําเภอเมือง จังหวัดมุกดาหาร มีจุดเริ่มต้นบริเวณ ทล.12 (กม. ที่ 781+000) และไปสิ้นสุดที่บริเวณ ทล.212 (กม. ที่ 414+262) ซึ่งใน 4 กิโลเมตรแรกจะดําเนินการขยายถนนทางหลวงชนบทจาก 2 ช่องจราจร เป็นถนนขนาด 4 ช่องจราจร จากนั้นในส่วนที่เหลือจะดําเนินการก่อสร้างถนนใหม่ทั้งหมดจนไปถึงจุดสิ้นสุดโครงการเชื่อมกับสะพานมิตรภาพไทย - ลาว แห่งที่ 2 โดยก่อสร้างเป็นถนนผิวจราจรแบบคอนกรีตเสริมเหล็กขนาด 4 ช่องจราจร ไป - กลับ มีไหล่ทาง พร้อมสะพานคอนกรีตเสริมเหล็ก 4 แห่ง มีการติดตั้งไฟฟ้าแสงสว่าง เครื่องหมายจราจร และสิ่งอํานวยความปลอดภัย เพื่อการใช้งานอย่างเต็มประสิทธิภาพ ช่วยเสริมสร้างความปลอดภัยและมั่นใจให้แก่ประชาชนที่สัญจรบนเส้นทางดังกล่าว
รัฐบาลไทย-ข่าวทำเนียบรัฐบาล-​เคาะแล้ว!! ครม. เห็นชอบราคาอ้อยขั้นสุดท้าย ปี 65/66 ที่ 1,197.53 บาท/ตัน และราคาอ้อยขั้นต้น ปี 66/67 ที่ 1,420 บาท/ตัน ดันรายได้ชาวไร่อ้อย
วันศุกร์ที่ 23 กุมภาพันธ์ 2567
23/02/2567
​เคาะแล้ว!! ครม. เห็นชอบราคาอ้อยขั้นสุดท้าย ปี 65/66 ที่ 1,197.53 บาท/ตัน และราคาอ้อยขั้นต้น ปี 66/67 ที่ 1,420 บาท/ตัน ดันรายได้ชาวไร่อ้อย
​เคาะแล้ว!! ครม. เห็นชอบราคาอ้อยขั้นสุดท้าย ปี 65/66 ที่ 1,197.53 บาท/ตัน และราคาอ้อยขั้นต้น ปี 66/67 ที่ 1,420 บาท/ตัน ดันรายได้ชาวไร่อ้อย
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม (อก.) เปิดเผยว่า มติคณะรัฐมนตรี เมื่อวันที่ 20 กุมภาพันธ์ 2567 เห็นชอบราคาอ้อยขั้นสุดท้าย ปี 2565/66 ราคาเฉลี่ยทั่วประเทศในอัตราที่ 1,197.53 บาท/ตัน ณ ระดับความหวานที่ 10 ซี.ซี.เอส. กําหนดอัตราขึ้น/ลงของราคาอ้อย เท่ากับ 71.85 บาทต่อ 1 หน่วย ซี.ซี.เอส. และผลตอบแทนการผลิตและจําหน่ายน้ําตาลทราย 513.23 บาท/ตัน ตามที่กระทรวงอุตสาหกรรมเสนอ ซึ่งเพิ่มขึ้น117.53 บาท/ตัน จากราคาอ้อยขั้นต้น ฤดูการผลิตปี 2565/66 ที่ราคา 1,080 บาท/ตัน ซึ่งการที่เกษตรกรชาวไร่อ้อยมีรายได้เพิ่มขึ้นจะสามารถเพิ่มกําลังซื้อและกระตุ้นเศรษฐกิจของประเทศได้อีกทางหนึ่ง
นอกจากนี้ คณะรัฐมนตรียังมีมติเห็นชอบราคาอ้อยขั้นต้น ปี 2566/67 ในอัตรา 1,420 บาท/ตัน ณ ระดับความหวานที่ 10 ซี.ซี.เอส. กําหนดอัตราขึ้น/ลง ของราคาอ้อยเท่ากับ 85.20 บาทต่อ 1 หน่วย ซี.ซี.เอส. และผลตอบแทนการผลิตและจําหน่ายน้ําตาลทราย 608.57 บาท/ตัน เกษตรกรชาวไร่อ้อยจะได้รับค่าอ้อยสําหรับนําไปใช้เป็นเงินทุนในการเพาะปลูก การบํารุงรักษาอ้อย และการดํารงชีพต่อไป
นายวิฤทธิ์ วิเศษสินธุ์ เลขาธิการคณะกรรมการอ้อยและน้ําตาลทราย (สอน.) กล่าวว่า หลังจากที่คณะรัฐมนตรีมีมติเห็นชอบราคาอ้อยขั้นสุดท้าย ปี 2565/66 และราคาอ้อยขั้นต้น ปี 2566/67 สอน. จะดําเนินการประกาศในราชกิจจานุเบกษา เพื่อให้มีผลบังคับใช้ต่อไป ซึ่งการกําหนดราคาอ้อยขั้นต้นและราคาอ้อยขั้นสุดท้าย ถือว่าไม่ขัดกับข้อตกลงทางการค้าระหว่างประเทศ
สอน. ได้ติดตามสถานการณ์ผลผลิตอ้อยเข้าหีบและเฝ้าระวังการเผาอ้อย ฤดูการผลิตปี 2566/67 นับตั้งแต่วันเปิดหีบ (10 ธันวาคม 2566) ถึงวันที่ 19 กุมภาพันธ์ 2567 เป็นระยะเวลา 72 วัน มีปริมาณอ้อยเข้าหีบ 68.41 ล้านตัน แบ่งเป็นปริมาณอ้อยสด 48.86 ล้านตัน ปริมาณอ้อยถูกลักลอบเผา 19.55 ล้านตัน และมีจุดความร้อน (Hotspot) สะสมในพื้นที่ปลูกอ้อย 47 จังหวัด จํานวน 2,159 จุด หรือคิดเป็น 6.45% จากจุดความร้อน (Hotspot) สะสมที่พบในประเทศ 33,448 จุด จะเห็นได้ว่ามีจุดความร้อน (Hotspot) สะสมนอกพื้นที่ปลูกอ้อยสูงถึง 31,289 จุด หรือคิดเป็น 93.55% จากจุดความร้อน (Hotspot) สะสมที่พบในประเทศ
รัฐบาลไทย-ข่าวทำเนียบรัฐบาล-กรมการจัดหางาน แฉบริษัทจัดหางานเก๊ ปลอมใบอนุญาตจัดหางาน โชว์รูปปลัด รง. สร้างความน่าเชื่อถือ
วันศุกร์ที่ 23 กุมภาพันธ์ 2567
23/02/2567
กรมการจัดหางาน แฉบริษัทจัดหางานเก๊ ปลอมใบอนุญาตจัดหางาน โชว์รูปปลัด รง. สร้างความน่าเชื่อถือ
อธิบดีกรมการจัดหางาน เตือนภัย มิจฉาชีพอ้างตัวเป็นบริษัทจัดหางานถูกกฎหมาย สร้างเพจ Facebook “บริษัทจัดหางานฟาร์มออสเตรเลีย” ปลอมใบอนุญาตจัดหางานประกาศรับสมัครคนทํางานต่างประเทศ ย้ําคนหางานอย่าหลงเชื่อ เสี่ยงเสียเงินและไม่ได้เดินทาง
นายสมชาย มรกตศรีวรรณ อธิบดีกรมการจัดหางาน เปิดเผยว่า ปัจจุบันพบการใช้สื่อสังคมออนไลน์
เป็นช่องทางหลอกลวงคนหางานเป็นจํานวนมาก กรมการจัดหางานจึงใช้มาตรการตรวจสอบ เฝ้าระวังเพจปลอมที่มีการประกาศรับสมัครคนหางานต่างประเทศอย่างเข้มงวด ล่าสุดพบการใช้เพจ Facebook ชักชวนคนไปทํางานฟาร์มประเทศออสเตรเลีย และประเทศอื่น ๆ โดยใช้ชื่อเพจว่า “บริษัทจัดหางานฟาร์มออสเตรเลีย” ซึ่งจากการตรวจสอบพบว่า เพจดังกล่าวแอบอ้างชื่อบริษัทจัดหางานที่จดทะเบียนถูกต้องตามกฎหมายแห่งหนึ่ง ในการรับสมัครงานคน
ไปทํางานต่างประเทศ โดยมีการปลอมใบอนุญาตจัดหางานพร้อมแสดงรูปภาพปลัดกระทรวงแรงงาน (นายไพโรจน์ โชติกเสถียร) ใบทะเบียนพาณิชย์ ใบสําคัญแสดงการจดทะเบียนห้างหุ้นส่วนบริษัท และรีวิวภาพคนไทยที่กําลังทํางานอยู่ในต่างประเทศ หรือกําลังจะเดินทางไปทํางานต่างประเทศ กรมการจัดหางานจึงขอเตือนไปยังคนหางานว่าหากพบเห็นการชักชวนให้สมัครงานจากเพจดังกล่าว หรือการชักชวนทํางานต่างประเทศ ทางสื่อสังคมออนไลน์ (เฟซบุ๊ก, ไลน์, อินสตาแกรม, ทวิตเตอร์, ยูทูป เป็นต้น) โปรดอย่าหลงเชื่อ เพราะอาจถูกหลอกให้เสียค่าใช้จ่ายในการสมัครงานแต่ไม่มีงานรองรับ ไม่ได้เดินทางไปทํางานต่างประเทศจริง หรือแม้กระทั่งได้เดินทางไปแต่ถูกนายหน้าลอยแพที่ต่างประเทศ
นายสมชายฯ กล่าวว่า เบื้องต้นกรมการจัดหางานมีหนังสือถึงกองบัญชาการตํารวจสืบสวนสอบสวนอาชญากรรมทางเทคโนโลยี (บช.สอท.) เพื่อเอาผิดและดําเนินการในส่วนที่เกี่ยวข้อง ในส่วนของบริษัทจัดหางานที่
ถูกแอบอ้างชื่อได้แจ้งความร้องทุกข์กับพนักงานสอบสวนสถานีตํารวจนครบาลเพชรเกษม เพื่อดําเนินการกับผู้แอบอ้างแล้ว และหากท่านใดรู้ตัวว่าถูกหลอกลวงจากกรณีดังกล่าว สามารถรวบรวมหลักฐานเพื่อแจ้งความกับเจ้าหน้าที่ตํารวจได้ ทั้งนี้ ตามพระราชบัญญัติจัดหางานและคุ้มครองคนหางาน พ.ศ. 2528 และที่แก้ไขเพิ่มเติม การโฆษณา
การจัดหางานโดยไม่ได้รับอนุญาตจากกรมการจัดหางาน มีความผิด ต้องระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ และผู้ใดหลอกลวงผู้อื่นว่าสามารถหางาน หรือส่งไปฝึกงานในต่างประเทศได้ โดยการหลอกลวงดังว่านั้นได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง ต้องระวางโทษจําคุก 3 - 10 ปี หรือปรับตั้งแต่ 60,000 – 200,000 บาท หรือทั้งจําทั้งปรับ
สําหรับผู้ที่สนใจไปทํางานต่างประเทศ สามารถใช้บริการกับบริษัทจัดหางานที่จดทะเบียนกับกรมการจัดหางานถูกต้องตามกฎหมาย จํานวน 144 บริษัท โดยก่อนหลงเชื่อโอนเงินหรือส่งเอกสารหลักฐานสําคัญให้ผู้ใด ควรตรวจสอบรายชื่อบริษัทจัดหางานที่เว็บไซต์กองทะเบียนจัดหางานกลางและคุ้มครองคนหางาน doe.go.th/ipd ซึ่งมีที่อยู่และช่องทางติดต่อที่ถูกต้องของบริษัทจัดหางานระบุไว้อย่างชัดเจน หรือสอบถามข้อมูลเพิ่มเติมได้ที่สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-ปลัดฯ จตุพร ร่วมลงพื้นที่ตรวจติดตามการพัฒนาคลองในเขตพื้นที่กรุงเทพมหานคร
วันศุกร์ที่ 23 กุมภาพันธ์ 2567
ปลัดฯ จตุพร ร่วมลงพื้นที่ตรวจติดตามการพัฒนาคลองในเขตพื้นที่กรุงเทพมหานคร
ปลัดฯ จตุพร ร่วมลงพื้นที่ตรวจติดตามการพัฒนาคลองในเขตพื้นที่กรุงเทพมหานคร
ปลัดฯ จตุพร ร่วมลงพื้นที่ตรวจติดตามการพัฒนาคลองในเขตพื้นที่กรุงเทพมหานคร
วันที่ 22 กุมภาพันธ์ 2567)ฝ เวลา 07.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ลงพื้นที่ร่วมกับคณะของ พลอากาศเอก สถิตพงษ์ สุขวิมล ประธานกรรมการและผู้อํานวยการทรัพย์สินพระมหากษัตริย์ ในการตรวจติดตามความก้าวหน้าการพัฒนาคลองในเขตพื้นที่กรุงเทพมหานคร ตามโครงการพัฒนาคลองเปรมประชากร โครงการพัฒนาคลองชั้นในและคลองแสนแสบ และโครงการพัฒนาแม่น้ําเจ้าพระยา โดยในการลงพื้นที่คณะผู้บริหาร ได้นั่งเรือจากป้อมมหากาฬไปยังท่าเรือป้อมพระสุเมรุ เพื่อตรวจติดตามการดําเนินงานก่อสร้างเพื่อปรับปรุงภูมิทัศน์ บํารุงรักษา พัฒนาและดูแลคลองแสนแสบ ให้มีสภาพแวดล้อมที่ดีเพื่อคุณภาพชีวิตที่ดีของประชาชน ตลอดจนพบปะพูดคุยกับประชาชนในพื้นที่
รัฐบาลไทย-ข่าวทำเนียบรัฐบาล-ปลัดกระทรวงกลาโหมเปิดสถานปฏิบัติธรรม “ห้องพระธรรมนำสุข” และเบิกพระเนตร “พระพุทธสันติธรรมนาถ”
วันศุกร์ที่ 23 กุมภาพันธ์ 2567
ปลัดกระทรวงกลาโหมเปิดสถานปฏิบัติธรรม “ห้องพระธรรมนําสุข” และเบิกพระเนตร “พระพุทธสันติธรรมนาถ”
วันศุกร์ที่ ๒๓ กุมภาพันธ์ ๒๕๖๗ เวลา ๐๙.๓๐ นาฬิกา พลเอก สนิธชนก สังขจันทร์ ปลัดกระทรวงกลาโหม เป็นประธานเปิดสถานปฏิบัติธรรม “ห้องพระธรรมนําสุข” และเบิกพระเนตร “พระพุทธสันติธรรมนาถ” ณ อาคารเทิดราชา สํานักงานปลัดกระทรวงกลาโหม (พื้นที่ศรีสมาน)
โดยมี สมเด็จพระมหาวีรวงค์ เลขานุการสมเด็จพระสังฆราช สกลมหาสังฆปรินายก เป็นประธานฝ่ายสงฆ์และ รองปลัดกระทรวงกลาโหม หัวหน้าหน่วยขึ้นตรงสํานักงานปลัดกระทรวงกลาโหม ร่วมในพิธีโดยพร้อมเพรียงกัน
จากดําริของปลัดกระทรวงกลาโหม ให้สํานักงานปลัดกระทรวงกลาโหม ดําเนินโครงการจัดทําสถานปฏิบัติธรรมเฉลิมพระเกียรติสมเด็กพระอริยวงศาคตญาณ สมเด็จพระสังฆราช สกลมหาสังฆปรินายก เนื่องในโอกาสฉลองพระชนมมายุ ๘ รอบ ๒๖ มิถุนายน ๒๕๖๖ ขึ้น เพื่อให้ข้าราชการสํานักงานปลัดกระทรวงกลาโหม ได้ร่วมกันเฉลิมพระเกียรติสมเด็กพระอริยวงศาคตญาณ สมเด็จพระสังฆราช สกลมหาสังฆปรินายก เนื่องในโอกาสฉลองพระชนมมายุ ๘ รอบ (๒๖ มิถุนายน ๒๕๖๖) นอกจากนี้ยังใช้สําหรับเป็นสถานปฏิบัติสมาธิภาวนาตามหลักพระพุธศาสนาสําหรับกําลังพลและครอบครัว รวมทั้งพุทธศาสนิกชนผู้สนใจทั่วไป ทั้งยังได้มีดําริให้ กรมเสมียนตรา ดําเนินการจัดหาพระพุทธรูปปางนาคปรก เพื่อประดิษฐานเป็นพุทธปฏิมาประธานประจําสถานปฏิบัติธรรม “ห้องพระธรรมนําสุข” ซึ่ง สมเด็กพระอริยวงศาคตญาณ สมเด็จพระสังฆราช สกลมหาสังฆปรินายก โปรดประทานนามให้ พร้อมกับได้ประทานนามพระพุทธรูปปางนาคปรก พุทธปฏิมาประจําสถานปฏิบัติธรรมว่า “พระพุทธสันติธรรมนาถ”
รัฐบาลไทย-ข่าวทำเนียบรัฐบาล-กรุงไทยเสนอขายกองทุนเปิดเคแทม World Technology พลิกโอกาสรับผลตอบแทนในหุ้นเทคโนโลยีระดับโลก เปิดไอพีโอ 19-27 ก.พ.นี้
วันศุกร์ที่ 23 กุมภาพันธ์ 2567
23/02/2567
กรุงไทยเสนอขายกองทุนเปิดเคแทม World Technology พลิกโอกาสรับผลตอบแทนในหุ้นเทคโนโลยีระดับโลก เปิดไอพีโอ 19-27 ก.พ.นี้
ธ.กรุงไทยเปิดขายกองทุนเปิดเคแทม World Technology  มุ่งเน้นลงทุนในกองทุนหุ้นเทคโนโลยีทั่วโลกและมีแนวโน้มเติบโตสูง บริหารจัดการโดยมืออาชีพจาก “ฟิเดลิตี้” ตอบโจทย์การสะสมมูลค่าลงทุน และการลงทุนเพื่อลดหย่อนภาษี เสนอขายครั้งแรก 19-27 ก.พ.67
ธนาคารกรุงไทย พลิกโอกาสสร้างผลตอบแทนจากหุ้นเทคโนโลยีชั้นนําระดับโลก เปิดขายกองทุนเปิดเคแทม World Technology มุ่งเน้นลงทุนในกองทุนหุ้นเทคโนโลยีทั่วโลกและมีแนวโน้มเติบโตสูง บริหารจัดการโดยมืออาชีพจาก “ฟิเดลิตี้” ตอบโจทย์การสะสมมูลค่าลงทุน และการลงทุนเพื่อลดหย่อนภาษี เสนอขายครั้งแรก 19-27 ก.พ.67
นายรวินทร์ บุญญานุสาสน์ ผู้บริหารสายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารกรุงไทย ในฐานะผู้นําการลงทุนดิจิทัล มุ่งมั่นพัฒนาผลิตภัณฑ์การออมและการลงทุน ตอบโจทย์ผู้ลงทุนทุกกลุ่ม ในทุกสินทรัพย์การลงทุน ภายใต้แนวคิด “พลิกการลงทุนให้ง่าย และงอกเงย” เตรียมเปิดโอกาสให้ผู้ลงทุนรับผลตอบแทนจากหุ้นในกลุ่มเทคโนโลยีชั้นนําระดับโลกอีกครั้ง ผ่าน กองทุนเปิดเคแทม World Technology ที่มุ่งเน้นลงทุนใน Fidelity Funds- Global Technology Fund กองทุนของฟิเดลิตี้ พันธมิตรของธนาคารที่เน้นการลงทุนในหุ้นของบริษัทชั้นนําทั่วโลก รวมถึงประเทศตลาดเกิดใหม่ที่มีลงทุนในหุ้นของบริษัทที่มีการพัฒนา หรือมีผลิตภัณฑ์ที่ได้รับประโยชน์จากความก้าวหน้าหรือการพัฒนาเทคโนโลยีทั่วโลก ไม่ได้จํากัดเฉพาะหุ้นในกลุ่มเทคโนโลยีเพียงอย่างเดียว
กองทุนเปิดเคแทม World Technology มี 2 กองทุน คือ กองทุนชนิดสะสมมูลค่า (KT-TECHNOLOGY-A) และกองทุนชนิดเพื่อการออมลดหย่อนภาษี (KT-TECHNOLOGY-SSF) ตอบโจทย์เป้าหมายการลงทุนที่หลากหลาย ด้วยจุดเด่น บริหารและปรับพอร์ตการลงทุนโดยทีมจาก Fidelity International ผู้จัดการกองทุนที่มีความเชี่ยวชาญ และมีประสบการณ์บริหารกองทุนมากกว่า 22 ปี
ทั้งนี้ ทิศทางการลงทุนในปีนี้ ผู้ลงทุนให้ความสําคัญกับคุณภาพและศักยภาพของบริษัทที่ไปลงทุนมากขึ้น ซึ่งหุ้นกลุ่มเทคโนโลยีได้รับความสนใจจากผู้ลงทุนอย่างต่อเนื่อง เพราะหลายบริษัทมีรายได้ และกระแสเงินสดที่แข็งแกร่งเมื่อเทียบกับหุ้นกลุ่มอื่น มีอํานาจในการกําหนดราคาสูง ทําให้กําไรของหุ้นกลุ่มเทคโนโลยีขยายตัวต่อเนื่อง ซึ่งจากมุมมองของ Fidelity มองว่า นอกจากกลุ่มเทคโนโลยีแล้ว ยังมีโอกาสลงทุนในหุ้นกลุ่มอื่นๆ เช่น ผู้ให้บริการจองที่พักออนไลน์ (Online travel agencies) ธุรกิจฟินเทค และธุรกิจบริหารความสัมพันธ์กับลูกค้า ธุรกิจที่ได้รับผลประโยชน์จาก AI ธุรกิจเกมออนไลน์ และโทรศัพท์มือถือ รวมถึงกลุ่มอุตสาหกรรมที่ช่วยลดโลกร้อน และ ESG เป็นต้น ซึ่งไม่ได้จํากัดอยู่แค่ตลาดหุ้นสหรัฐฯ เท่านั้น
กองทุน KT-TECHNOLOGY ทั้งชนิดสะสมมูลค่าและชนิด SSF เพื่อลดหย่อนภาษี จะเสนอขายครั้งแรก (IPO) ระหว่างวันที่ 19-27 กุมภาพันธ์ 2567 ผ่านธนาคารกรุงไทยทุกสาขา และ Krungthai NEXT ผู้ที่สนใจสอบถามรายละเอียดเพิ่มเติมได้ที่ ธนาคารกรุงไทยทุกสาขา
รัฐบาลไทย-ข่าวทำเนียบรัฐบาล-นายกฯ เผยปัญหาภายในสำนักงานตำรวจแห่งชาติ ไม่ใช่ปัญหาการเมืองแต่เป็นการทำผิดกฎหมาย ยืนยันต้องยึดหลักของกฎหมาย โดยให้ความเป็นธรรมกับทุกฝ่าย
วันศุกร์ที่ 23 กุมภาพันธ์ 2567
23/02/2567
นายกฯ เผยปัญหาภายในสํานักงานตํารวจแห่งชาติ ไม่ใช่ปัญหาการเมืองแต่เป็นการทําผิดกฎหมาย ยืนยันต้องยึดหลักของกฎหมาย โดยให้ความเป็นธรรมกับทุกฝ่าย
นายกฯ เผยปัญหาภายในสํานักงานตํารวจแห่งชาติ ไม่ใช่ปัญหาการเมืองแต่เป็นการทําผิดกฎหมาย ยืนยันต้องยึดหลักของกฎหมาย โดยให้ความเป็นธรรมกับทุกฝ่าย
วันนี้ (23 ก.พ. 67) เวลา 09.45 น. ณ ศาลาว่าการกรุงเทพมหานคร (เสาชิงช้า) ถนนดินสอ เขตพระนคร กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชนถึงประเด็นการเมืองภายในสํานักงานตํารวจแห่งชาติ ว่า ปัญหาที่เกิดในสํานักงานตํารวจแห่งชาติเป็นการทําผิดกฎหมายที่ต้องมีการพิสูจน์ทราบให้ได้ว่าใครเป็นผู้ทําผิดกฎหมาย ทั้งนี้ ย้ําว่ารัฐบาลนี้ยึดตามหลักการที่ถูกต้องตามกฎหมาย เข้าใจความเป็นห่วงเป็นใยของสื่อมวลชนและประชาชนกับข่าวที่เผยแพร่ออกมา ว่าผู้พิทักษ์สันติราษฎร์มีส่วนพัวพันในเรื่องที่ผิดกฎหมาย ความไว้วางใจ ความมั่นใจในความปลอดภัยของประชาชนก็จะลดน้อยลงไป โดยอยากให้มีการพิสูจน์ทราบโดยเร็วด้วยหลักของกฎหมาย แต่ต้องให้ความเป็นธรรมกับทุกฝ่าย
นายกรัฐมนตรีกล่าวต่อว่า พื้นที่ภาคเหนือมีการบริหารจัดการปัญหาโดยรวมได้ดี ทั้งเรื่องของสินค้าเถื่อน ยาเสพติด การเผาหรือ PM2.5 โดยภาคเหนือทําได้ดีมาก เพราะว่ามีการทํางานร่วมกันอย่างบูรณาการ ไม่ว่าจะฝ่ายความมั่นคง ฝ่ายปกครอง กรมศุลกากร ทั้งนี้ เมื่อเราสามารถควบคุมดูแลได้ดีที่ภาคเหนือ ผู้กระทําผิดกฎหมายก็เข้ามาทางจังหวัดกาญจนบุรีแทน โดยเมื่อ 2-3 สัปดาห์ที่ผ่านมาจุด Hot Spot อยู่ที่จังหวัดกาญจนบุรีเยอะ ทั้งสินค้าเถื่อน ยาเสพติด ต้องพูดกันตามตรงว่าเรายังไม่สามารถทํางานได้ดีพอ ซึ่งตนได้มีการพูดคุยกับผู้บัญชาการทหารบกจะมีการเข้มงวดกวดขันในเรื่องนี้ ถ้าหากในอีก 2-3 สัปดาห์ยังไม่ดีขึ้น ก็จะลงไปดูพื้นที่ด้วยตัวเอง เพราะถือว่าเป็นจุดยุทธศาสตร์ที่สําคัญ นอกจากนั้น สส. ในพื้นที่ก็ต้องเข้มงวดมากขึ้น สอบถามความคิดเห็น ปัญหาจากประชาชนและให้ข้อมูลที่ถูกต้องกับหน่วยงานของรัฐเพื่อที่จะเห็นปัญหา จัดการปัญหาให้ได้
รัฐบาลไทย-ข่าวทำเนียบรัฐบาล-​“รองนายกฯสมศักดิ์” เรียก กมธ. พิจารณาร่างพ.ร.บ.ยกเลิกเช็ค ถกทางออก 29 ก.พ.นี้ หลังกฎหมายเดินหน้าไม่ได้ พร้อมสรุป เดินหน้ายกเลิกคำสั่ง คสช. 71 ฉบับ เตรียมส่งให้ ครม.พิจารณา
วันศุกร์ที่ 23 กุมภาพันธ์ 2567
23/02/2567
​“รองนายกฯสมศักดิ์” เรียก กมธ. พิจารณาร่างพ.ร.บ.ยกเลิกเช็ค ถกทางออก 29 ก.พ.นี้ หลังกฎหมายเดินหน้าไม่ได้ พร้อมสรุป เดินหน้ายกเลิกคําสั่ง คสช. 71 ฉบับ เตรียมส่งให้ ครม.พิจารณา
​“รองนายกฯสมศักดิ์” เรียก กมธ. พิจารณาร่างพ.ร.บ.ยกเลิกเช็ค ถกทางออก 29 ก.พ.นี้ หลังกฎหมายเดินหน้าไม่ได้ พร้อมสรุป เดินหน้ายกเลิกคําสั่ง คสช. 71 ฉบับ เตรียมส่งให้ ครม.พิจารณา หวังส่งเข้าสภาฯทันปิดสมัยประชุมนี้
วันที่ 23 กุมภาพันธ์ 2567 นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการเร่งรัดการเสนอร่างพระราชบัญญัติเพื่อขับเคลื่อนการดําเนินการตามนโยบายของรัฐบาล (ครน.) โดยมี นางมนพร เจริญศรี รัฐมนตรีช่วยว่าการกระทรวงคมนาคม นายชัยเกษม นิติสิริ ที่ปรึกษานายกรัฐมนตรี นายสมคิด เชื้อคง รองเลขาธิการนายกรัฐมนตรีฝ่ายการเมือง นายกิตติกร โล่ห์สุนทร รองเลขาธิการนายกรัฐมนตรีฝ่ายการเมือง และคณะกรรมการ ครน. เข้าร่วม ที่ทําเนียบรัฐบาล เพื่อติดตามเร่งรัดกฎหมายตามนโยบายของรัฐบาล
โดยนายสมศักดิ์ กล่าวว่า การประชุมคณะกรรมการเร่งรัดร่างพระราชบัญญัติ เมื่อผ่านไป 2-3 สัปดาห์ ตนขอให้ประเมินผลด้วยว่า สามารถเสนอร่าง พ.ร.บ. เข้า ครม. แล้วส่งให้สภาฯพิจารณาแล้วกี่ฉบับ จะได้สามารถติดตามผลได้อย่างต่อเนื่อง ซึ่งสถานะร่าง พ.ร.บ. ของคณะรัฐมนตรี ขณะนี้ แบ่งออกเป็น 1.อยู่ในการพิจารณาของสภาผู้แทนราษฎร จํานวน 6 ฉบับ 2.อยู่ในการพิจารณาของ สลค. จํานวน 36 ฉบับ 3.อยู่ในการพิจารณาของหน่วยงาน 18 ฉบับ
นายสมศักดิ์ กล่าวอีกว่า ที่ประชุม ครน. ได้ติดตามความคืบหน้า ร่าง พ.ร.บ. ยกเลิกพระราชบัญญัติว่าด้วยความผิดอันเกิดจากการใช้เช็ค ที่ขณะนี้ยังมีความเห็นที่ต่างกันอยู่ของหลายหน่วยงาน ที่ประชุมจึงมีมติเชิญ คณะกรรมาธิการวิสามัญพิจารณาร่างพระราชบัญญัติยกเลิกพระราชบัญญัติว่าด้วยความผิดอันเกิดจากการใช้เช็ค พ.ศ. 2534 ที่มี นายวรวัจน์ เอื้ออภิญญกุล เป็นประธานคณะกรรมาธิการ มาร่วมประชุมกับ ครน. โดยจะมีการเชิญ ธนาคารฯ กระทรวงยุติธรรม และหน่วยงานที่เกี่ยวข้อง มาชี้แจง ในวันที่ 29 ก.พ. นี้ พร้อมจะมีการหารือถึงมาตรการรองรับ หากต้องยกเลิกด้วย
“ที่ประชุมยังได้มีการพิจารณาแนวทางการยกเลิกประกาศและคําสั่งคณะรักษาความสงบแห่งชาติ ที่ขณะนี้ ยังไม่ยกเลิก 167 ฉบับ โดยสามารถมีแนวทางยกเลิกได้ ประกอบด้วย 1.ยกเลิกโดยการตรามาตรา พ.ร.บ. กลางยกเลิก 71 ฉบับ 2.ยกเลิกโดยการแก้ไขเพิ่มเติมกฎหมายปัจจุบัน 37 ฉบับ 3.ยกเลิกโดยการตรา พ.ร.ฎ. 2 ฉบับ 4.ยกเลิกโดยการออกกฎกระทรวง 2 ฉบับ และ 5.ยกเลิกโดยทําเป็นมติคณะรัฐมนตรี 55 ฉบับ ซึ่งในส่วนของ 71 ฉบับ ที่ประชุมเห็นตรงกันว่า ให้เดินหน้าทํากฎหมายยกเลิกทั้ง 71 ฉบับ เสนอเข้าสู่ที่ประชุม ครม. หลังรอให้หน่วยงานต่าง ๆ ส่งความเห็นมาว่า คําสั่ง คสช. ใดที่เห็นควรให้มีต่อ แต่ยังไม่มีหน่วยงานใดส่งความเห็นกลับมา ก็แสดงว่า ต้องการยกเลิกทั้งหมด โดยจากนี้ ก็จะสรุปส่งเรื่องเข้าครม.ต่อไป เพื่อให้ทันปิดสมัยประชุมสภาผู้แทนราษฎรนี้” รองนายกรัฐมนตรี กล่าว
ขณะที่ นางมนพร กล่าวว่า จากนี้ ตนได้ประสานไปยังทุกกระทรวง และพรรคการเมือง ให้เสนอร่างกฎหมาย เข้าสู่ที่ประชุมสภาฯ ส่วน ครม.ขอยืนยันว่า พยายามรับกฎหมาย และส่งให้กฤษฎีกา พิจารณาโดยเร็ว เพราะสภาฯจะปิดสมัยประชุม วันที่ 9 เม.ย.67 ซึ่งเหลือเวลาเพียงเดือนเศษ ก็จะมีการผลักดันร่างกฎหมายให้ได้มากที่สุด
รัฐบาลไทย-ข่าวทำเนียบรัฐบาล-กรมธนารักษ์เปิดจ่ายแลกเหรียญกษาปณ์ที่ระลึก 100 ปี มหาวิทยาลัยราชภัฏเชียงใหม่
วันศุกร์ที่ 23 กุมภาพันธ์ 2567
23/02/2567
กรมธนารักษ์เปิดจ่ายแลกเหรียญกษาปณ์ที่ระลึก 100 ปี มหาวิทยาลัยราชภัฏเชียงใหม่
กรมธนารักษ์จัดทําเหรียญกษาปณ์ที่ระลึก 100 ปี ม.ราชภัฏเชียงใหม่ โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา โดยมีลวดลาย
วันนี้ (23 กุมภาพันธ์ 2567) ณ กรมธนารักษ์ นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์ กระทรวงการคลัง จัดทําเหรียญกษาปณ์ที่ระลึก 100 ปี มหาวิทยาลัยราชภัฏเชียงใหม่ เพื่อสํานึกในพระมหากรุณาธิคุณ และเผยแพร่พระเกียรติคุณ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ที่พระราชทานแก่มหาวิทยาลัยราชภัฏและการศึกษาของชาติ ให้แผ่ไพศาลไปทั้งภายในประเทศและนานาประเทศ และเป็นที่ระลึก รวมทั้งเผยแพร่ประชาสัมพันธ์การบริหารจัดการกิจการของมหาวิทยาลัยราชภัฏเชียงใหม่ ให้เป็นที่รู้จักแพร่หลายทั่วไป โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา โดยมีลวดลาย
ด้านหน้า กลางเหรียญมีพระบรมรูปพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ผินพระพักตร์ทางเบื้องขวา ทรงฉลองพระองค์ชุดสากล ภายในวงขอบเหรียญเบื้องล่างมีข้อความว่า “พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว”
ด้านหลัง กลางเหรียญมีรูปตราสัญลักษณ์ประจํามหาวิทยาลัยราชภัฏเชียงใหม่ ภายในวงขอบเหรียญเบื้องบนมีข้อความว่า “๑๐๐ ปี มหาวิทยาลัยราชภัฏเชียงใหม่ ๑ พฤษภาคม ๒๕๖๗” เบื้องล่างมีข้อความว่า “ประเทศไทย” ด้านขวามีเลขบอกราคาว่า “๒๐” ด้านซ้ายมีข้อความว่า “บาท”
ผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ตั้งแต่วันที่ 1 มีนาคม 2567 เป็นต้นไป ตามช่องทางดังนี้
ส่วนกลาง
• กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
• สํานักงานธนารักษ์พื้นที่ทั่วประเทศ
ช่องทางออนไลน์
• www.treasury.go.th (บริการออนไลน์ระบบบริการอิเล็กทรอนิกส์ด้านเหรียญ) โดยการสั่งซื้อผ่านช่องทางออนไลน์ ผู้สั่งซื้อเป็นผู้รับภาระค่าใช้จ่ายในการจัดส่ง
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999
รัฐบาลไทย-ข่าวทำเนียบรัฐบาล-โฆษกรัฐบาล เผยภาคเอกชนชื่นชมการแถลงวิสัยทัศน์ Thailand Vision ของนายกฯ
วันศุกร์ที่ 23 กุมภาพันธ์ 2567
โฆษกรัฐบาล เผยภาคเอกชนชื่นชมการแถลงวิสัยทัศน์ Thailand Vision ของนายกฯ
สะท้อนทิศทางการพัฒนาประเทศ และช่วยเสริมสร้างความมั่นใจให้กับนักลงทุนต่างชาติ
วันนี้ (23 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า หลังการแถลงวิสัยทัศน์ ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง Thailand Vision “IGNITE THAILAND : จุดพลัง รวมใจ ไทยต้องเป็นหนึ่ง” เมื่อวันที่ 22 กุมภาพันธ์ 2567 หน่วยงานเอกชนต่างชื่นชมการแถลงวิสัยทัศน์นี้ อาทิ หอการค้าไทย มองว่าเป็นเรื่องดีที่ทําให้ทุกฝ่ายทั้งภาครัฐ เอกชน ประชาชน และภาคประชาสังคม จะได้ทราบถึงมุมมองและทิศทางของประเทศไทย ขานรับแนวทางการทํางานเพื่อพัฒนาประเทศ ในการเดินไปข้างหน้าในอนาคตอย่างครบถ้วนทุกมิติในแนวทางเดียวกัน
โฆษกประจําสํานักนายกรัฐมนตรีเผยว่า นายวิศิษฐ์ ลิ้มลือชา รองประธานกรรมการ หอการค้าไทย ได้ระบุว่า วิสัยทัศน์ทั้ง 8 ด้าน ของนายกรัฐมนตรี ซึ่งจะทําให้ทุกฝ่ายสามารถเดินหน้าไปในทิศทางเดียวกันได้อย่างราบรื่น พร้อมทั้งแสดงความคิดเห็นในแง่บวกต่อวิสัยทัศน์ของนายกรัฐมนตรี อาทิ ในวิสัยทัศน์ด้านการท่องเที่ยว หอการค้าไทยเห็นพ้องต่อแนวทางในการส่งเสริมนักท่องเที่ยวที่มีคุณภาพและรายได้สูงมากขึ้น รวมถึงอุตสาหกรรมด้านการท่องเที่ยวกระทบต่อประชาชนไทยส่วนใหญ่ เพราะสร้างรายได้ให้กับคนไทยกว่า 1 ใน 3 ของจํานวนประชากร
สําหรับวิสัยทัศน์ในการเป็นศูนย์กลางอาหาร ซึ่งประเทศไทยนับว่ามีความพร้อมและมีศักยภาพอย่างมาก หอการค้าไทยเห็นด้วยกับประโยคที่ว่า “ในน้ํามีปลา ในนามีข้าว ในกระเป๋าต้องมีเงิน” เนื่องจากทรัพยากรในประเทศที่อุดมสมบูรณ์แล้ว ไทยยังต้องมีเม็ดเงินจากต่างประเทศเข้ามาหล่อเลี้ยงประชาชน มุ่งหวังที่จะเห็นอุตสาหกรรมอาลาลและอุตสาหกรรมอาหารแห่งอนาคตสามารถเจริญเติบโตได้มากขึ้น รวมถึงแนวทางในการพัฒนาเกษตรจากรัฐบาล เพื่อให้เกษตรไทยสามารถพึ่งพาตัวเองได้
ประเด็นเรื่องการมุ่งไปสู่การเป็นศูนย์กลางการบิน และการขนส่งของภูมิภาค หอการค้าไทยได้เผยถึงผลกระทบที่จะส่งผลเชิงบวกต่อไปยังด้านการท่องเที่ยวด้วย ซึ่งแผนพัฒนาสนามบิน เส้นทางบิน และระบบคมนาคมขนส่ง เพื่อเพิ่มศักยภาพและความสามารถในการรองรับนักท่องเที่ยว การเดินทาง และการขนส่ง ที่จะเพิ่มมากขึ้นในอนาคต รวมถึงจะเพิ่มการเชื่อมต่อไปยังการท่องเที่ยวในเมืองรองของไทยได้มากขึ้น
นอกจากนี้ หอการค้าไทยยังเปิดเผยถึงแนวโน้มของนักลงทุนต่างชาติต่อการลงทุนในประเทศไทย ซึ่งหอการค้าไทยมองว่า แม้ประเทศไทยจะได้รับผลกระทบด้านเศรษฐกิจจากสถานการณ์ความขัดแย้งที่เกิดขึ้นในภูมิภาคต่าง ๆ แต่ไทยก็จะได้รับอานิสงค์ในฐานะที่ไทยเป็นประเทศที่เป็นกลาง ไม่ใช่พื้นที่ของความขัดแย้ง และมีทําเลซึ่งสามารถกระจายและขนส่งสินค้าไปยังประเทศต่าง ๆ ได้สะดวก ซึ่งนักลงทุนต่างชาติยังสามารถเชื่อมการค้าและการลงทุนต่อไปยังอาเซียน และภูมิภาคอื่น ๆ ได้เพิ่มเติมด้วย
“ตามที่ท่านนายกพูดเสมอ การใส่เงินไม่พอ ต้องใส่ใจ และผมขอเสริมว่า ต้องมีวิสัยทัศน์ ทํางานเป็นด้วยครับ ผมเชื่อมั่นว่ารัฐบาลเราทํางานเป็นครับ และการแสดงวิสัยทัศน์ของนายกรัฐมนตรีมีบทบาทสําคัญต่อการตัดสินใจมาลงทุนของนักลงทุนต่างชาติ ซึ่งแผนการพัฒนาและยกระดับศักยภาพด้านต่าง ๆ ของรัฐบาลนี้ ชัดเจน ครอบคลุม รวมถึงการส่งเสริมกระบวนการทํางานไปสู่ One Stop Service ได้รับเสียงเสียงชื่นชมจากภาคเอกชน เพราะส่งผลกระทบเชิงบวกโดยตรงต่อภาคเอกชน สามารถช่วยเอื้อประโยชน์ต่อการดําเนินธุรกิจของภาคเอกชนให้ง่ายขึ้น รวมถึงยังช่วยเสริมสร้างความมั่นใจให้กับนักลงทุนต่างชาติมากขึ้น” นายชัย กล่าว
รัฐบาลไทย-ข่าวทำเนียบรัฐบาล-​"ทปษ.บุญสิงห์" ลงพื้นที่ติดตามความก้าวหน้ากรณีการเตรียมความพร้อมกรณีเปลี่ยน ส.ป.ก. เป็นโฉนด ในจังหวัดสุรินทร์
วันศุกร์ที่ 23 กุมภาพันธ์ 2567
​"ทปษ.บุญสิงห์" ลงพื้นที่ติดตามความก้าวหน้ากรณีการเตรียมความพร้อมกรณีเปลี่ยน ส.ป.ก. เป็นโฉนด ในจังหวัดสุรินทร์
​"ทปษ.บุญสิงห์" ลงพื้นที่ติดตามความก้าวหน้ากรณีการเตรียมความพร้อมกรณีเปลี่ยน ส.ป.ก. เป็นโฉนด ในจังหวัดสุรินทร์ ณ ศูนย์ต้นแบบวนเกษตรในเขตปฏิรูปที่ดิน (นางวาฐิณี บุดดาหลู่) ตําบลตาคง อําเภอสังขะ จังหวัดสุรินทร์
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ ลงพื้นที่ติดตามความก้าวหน้ากรณีการเตรียมความพร้อมกรณีเปลี่ยน ส.ป.ก. เป็นโฉนด ในจังหวัดสุรินทร์ พร้อมด้วย นายวุฒิพงศ์ เนียมหอม ผู้ตรวจราชการกระทรวงเกษตรและสหกรณ์ ณ ศูนย์ต้นแบบเกษตรในเขตปฏิรูปที่ดิน ตําบลตาคง อําเภอสังขะ จังหวัดสุรินทร์ ของนางวาฐิณี บุดดาหลู่ เดิมทําการเกษตรแบบเชิงเดี่ยว ส่งผลให้ต้นทุนการผลิตสูง มีหนี้สินจํานวนมาก จึงเปลี่ยนมาทําเกษตรผสมผสาน สร้างองค์ความรู้ในการบริหารจัดการเทคโนโลยี นําทรัพยากรที่มีอยู่ในท้องถิ่นมาใช้เพื่อลดต้นทุนการผลิต และการปลูกป่า 3 อย่าง ประโยชน์ 4 อย่าง เพื่อรักษาสมดุลธรรมชาติ ได้รับการสนับสนุนจาก ส.ป.ก.สุรินทร์ ในการฝึกอบรมโครงการส่งเสริมระบบวนเกษตรในเขตปฏิรูปที่ดิน และสนับสนุนวัสดุการเกษตร, โครงการเกษตรกรรุ่นใหม่ ปัจจุบันเป็นศูนย์เรียนรู้ ศึกษาดูงานให้กับเกษตรกรในพื้นที่ และหน่วยงานที่สนใจ นอกจากนี้ ยังเป็นแหล่งรวบรวมผลผลิตทางการเกษตรเพื่อนําไปจําหน่าย
รัฐบาลไทย-ข่าวทำเนียบรัฐบาล-​กระทรวงวัฒนธรรมนำคณะทูตต่างประเทศประจำประเทศไทย พร้อมคู่สมรส เยี่ยมชมงานมหกรรมศิลปะร่วมสมัยนานาชาติ “Thailand Biennale, Chiang Rai 2023” ณ หอศิลป์ร่วมสมัยเมืองเชียงราย
วันศุกร์ที่ 23 กุมภาพันธ์ 2567
​กระทรวงวัฒนธรรมนําคณะทูตต่างประเทศประจําประเทศไทย พร้อมคู่สมรส เยี่ยมชมงานมหกรรมศิลปะร่วมสมัยนานาชาติ “Thailand Biennale, Chiang Rai 2023” ณ หอศิลป์ร่วมสมัยเมืองเชียงราย
​กระทรวงวัฒนธรรมนําคณะทูตต่างประเทศประจําประเทศไทย พร้อมคู่สมรส เยี่ยมชมงานมหกรรมศิลปะร่วมสมัยนานาชาติ “Thailand Biennale, Chiang Rai 2023” ณ หอศิลป์ร่วมสมัยเมืองเชียงราย
กระทรวงวัฒนธรรมนําคณะทูตต่างประเทศประจําประเทศไทย พร้อมคู่สมรส เยี่ยมชมงานมหกรรมศิลปะร่วมสมัยนานาชาติ “Thailand Biennale, Chiang Rai 2023” ณ หอศิลป์ร่วมสมัยเมืองเชียงราย
เมื่อวันที่ 21 กุมภาพันธ์ 2567 นายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม นําคณะทูตต่างประเทศประจําประเทศไทย พร้อมคู่สมรส รับฟังการบรรยายพิเศษจากผู้อํานวยการฝ่ายศิลป์และภัณฑารักษ์ประจํางานมหกรรมศิลปะร่วมสมัยนานาชาติ “Thailand Biennale, Chiang Rai 2023” พร้อมเยี่ยมชมผลงาน โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นายประสพ เรียงเงิน ผู้อํานวยการสํานักงานศิลปวัฒนธรรมร่วมสมัย นางกฤติยา กาวีวงศ์ ผู้อํานวยการฝ่ายศิลป์ โครงการ Thailand Biennale, Chiang Rai 2023 นายอังกฤษ อัจฉริยโสภณ ภัณฑารักษ์ นางสาวมนุพร เหลืองอร่าม ภัณฑารักษ์ และผู้แทนจากหน่วยงานที่เกี่ยวข้องเข้าร่วม ณ หอศิลป์ร่วมสมัยเมืองเชียงราย จังหวัดเชียงราย
ในโอกาสนี้ ผู้ช่วยรัฐมนตรีประจํากระทรวงวัฒนธรรม เป็นประธานในงานเลี้ยงอาหารกลางวัน เพื่อเป็นเกียรติแก่คณะทูตฯ และกล่าวขอบคุณรองผู้ว่าราชการจังหวัดเชียงราย คณะภัณฑารักษ์ วิทยากร สื่อมวลชน รวมทั้งศิลปิน และหน่วยงานที่เกี่ยวข้องที่ให้การสนับสนุนกิจกรรมของกระทรวงวัฒนธรรมตลอดมา
ทั้งนี้ งานมหกรรมศิลปะร่วมสมัยนานาชาติ ณ เชียงราย แสดงให้เห็นว่า การเปิดรับความหลากหลายและแตกต่าง ในมุมมองมิติศิลปวัฒนธรรม ไม่เพียงแต่สร้างบรรยากาศของการรับชมและชื่นชมงานศิลปะ ให้แก่คนในเมืองและผู้มาเยือน หากยังทําให้เกิดการตระหนักถึงการนําทุนทางวัฒนธรรม มาเป็นเครื่องมือ ในการสร้างงาน สร้างรายได้ให้แก่พื้นที่ ผ่านการระดมความคิดเห็น แลกเปลี่ยนมุมมอง และความคิดสร้างสรรค์จากศิลปิน หน่วยงาน และชุมชนท้องถิ่น พร้อมทั้งนํานวัตกรรมต่าง ๆ มาประยุกต์และสร้างสรรค์ ให้เกิดเป็นงานศิลปะร่วมสมัยที่หลากหลายและน่าสนใจด้วย
สําหรับงานมหกรรมศิลปะร่วมสมัยนานาชาติ Thailand Biennale, Chiang Rai 2023 มีศิลปินในประเทศไทยและประเทศต่าง ๆ ทั่วโลกกว่า 60 คน ร่วมแสดงผลงานศิลปะ เพื่อส่งเสริมให้เชียงรายกลายเป็นเมืองศิลปะระดับโลกและเป็นหมุดหมายที่นักท่องเที่ยวทั่วโลกมาท่องเที่ยว ส่งเสริม Soft Power ด้านเฟสติวัลและท่องเที่ยว ซึ่งเป็นหนึ่งในกิจกรรมงาน Thailand Winter Festivals ของรัฐบาล สร้างงานสร้างรายได้ให้แก่ชุมชนและประเทศ กระตุ้นเศรษฐกิจของประเทศ ผู้สนใจสามารถชมผลงานได้จนถึงวันที่ 30 เมษายน 2567 นี้
รัฐบาลไทย-ข่าวทำเนียบรัฐบาล-SME D Bank ลงพื้นที่ ‘อุดรธานี-สกลนคร’ ตรวจสอบระบบ CBS - เปิดบัญชีเงินฝากลูกค้า เยี่ยมชม 3 กิจการ ‘เติมทุนคู่พัฒนา’ ยกระดับธุรกิจ เพิ่มขีดความสามารถในการแข่งขัน
วันศุกร์ที่ 23 กุมภาพันธ์ 2567
23/02/2567
SME D Bank ลงพื้นที่ ‘อุดรธานี-สกลนคร’ ตรวจสอบระบบ CBS - เปิดบัญชีเงินฝากลูกค้า เยี่ยมชม 3 กิจการ ‘เติมทุนคู่พัฒนา’ ยกระดับธุรกิจ เพิ่มขีดความสามารถในการแข่งขัน
กรรมการผู้จัดการ SME D Bank พร้อมคณะ ลงพื้นที่ จ.อุดรธานี และ จ.สกลนคร ตรวจเยี่ยมให้กําลังใจ มอบนโยบายการทํางานแก่ผู้บริหารและเจ้าหน้าที่ สาขาอุดรธานี สาขาสว่างแดนดิน และสาขาสกลนคร พร้อมตรวจสอบการใช้ระบบงาน CBS ที่ธนาคารเปิดใช้อย่างเป็นทางการ
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank พร้อมด้วยผู้บริหารธนาคาร คณะที่ปรึกษาโครงการระบบดิจิทัลของธนาคาร หรือ Core Banking System (CBS) ลงพื้นที่จังหวัดอุดรธานี และจังหวัดสกลนคร ตรวจเยี่ยมให้กําลังใจ มอบนโยบายการทํางานแก่ผู้บริหารและเจ้าหน้าที่ สาขาอุดรธานี สาขาสว่างแดนดิน และสาขาสกลนคร พร้อมตรวจสอบการใช้ระบบงาน CBS ที่ธนาคารเปิดใช้อย่างเป็นทางการเมื่อต้นเดือนกุมภาพันธ์ 2567 ที่ผ่านมา รวมถึง การเปิดบัญชีเงินฝากลูกค้าธนาคาร เพื่อสนับสนุนผู้ประกอบการเอสเอ็มอีในพื้นที่ เข้าให้บริการทางการเงินได้ทุกที่ ทุกเวลา ตลอด 24 ชั่วโมง สะดวก รวดเร็ว และปลอดภัย ควบคู่กระบวนการ “เติมทุนคู่พัฒนา” พาเข้าถึงแหล่งเงินทุน และการพัฒนา ผ่านแพลตฟอร์ม DX (Development Excellent) ระบบพัฒนาผู้ประกอบการอัจฉริยะ สร้างสังคมของการเรียนรู้ e-Learning ศึกษาได้ด้วยตัวเอง 24 ชม. พร้อมบริการให้คําปรึกษา แนะนํากิจการโดยโค้ชมืออาชีพ SME D Coach เพิ่มศักยภาพ ยกระดับธุรกิจสู่ความสําเร็จ
นอกจากนั้น ยังเยี่ยมชมกิจการลูกค้า “บริษัท อุดรเก้าเจริญทรัพย์ จํากัด” ผู้ประกอบธุรกิจผลิตและจําหน่ายไม้แปรรูปรายใหญ่ จ.อุดรธานี , “บริษัท สวีท คอทเทจ จํากัด” ผู้ประกอบธุรกิจร้านกาแฟและเบเกอรี่ และ “บริษัท ไทยโคริ โนมิโมโน จํากัด” ผู้ผลิตและจําหน่ายน้ําปลาร้าปรุงรส “ตํานัว” ที่ได้รับการสนับสนุนผ่านกระบวนการ “เติมทุนคู่พัฒนา” ช่วยยกระดับธุรกิจ ตอบโจทย์ความต้องการของผู้บริโภคได้อย่างเต็มประสิทธิภาพ ณ จังหวัดอุดรธานี และจังหวัดสกลนคร เมื่อเร็ว ๆ นี้
รัฐบาลไทย-ข่าวทำเนียบรัฐบาล-​รัฐบาลเตือนประชาชนช่วงฤดูร้อน และอันตรายจากพายุ ขอให้ระมัดระวัง หลีกเลี่ยงการทำกิจกรรมกลางแดดร้อนจัด หากพบเห็นผู้ป่วย โทร 1669
วันศุกร์ที่ 23 กุมภาพันธ์ 2567
23/02/2567
​รัฐบาลเตือนประชาชนช่วงฤดูร้อน และอันตรายจากพายุ ขอให้ระมัดระวัง หลีกเลี่ยงการทํากิจกรรมกลางแดดร้อนจัด หากพบเห็นผู้ป่วย โทร 1669
​รัฐบาลเตือนประชาชนช่วงฤดูร้อน และอันตรายจากพายุ ขอให้ระมัดระวัง หลีกเลี่ยงการทํากิจกรรมกลางแดดร้อนจัด หากพบเห็นผู้ป่วย โทร 1669
วันที่ 23 กุมภาพันธ์ 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ตามที่กรมอุตุนิยมวิทยา ออกประกาศ ประเทศไทยได้สิ้นสุดฤดูหนาว และเข้าสู่ฤดูร้อนแล้ว ในวันที่ 21 ก.พ. 67 โดยในตอนกลางวัน บริเวณประเทศไทยมีอากาศร้อนเกือบทั่วไปต่อเนื่อง อุณหภูมิสูงสุดมากกว่า 35 องศาเซลเซียส เนื่องจากได้รับอิทธิพลจากรังสีดวงอาทิตย์เพิ่มมากขึ้น ประกอบกับมีลมฝ่ายใต้พัดปกคลุมบริเวณประเทศไทยตอนบน ซึ่งเป็นรูปแบบลักษณะอากาศของฤดูร้อน โดยลักษณะอากาศจะร้อนอบอ้าวโดยทั่วไป และมีอากาศร้อนจัดในหลายพื้นที่ โดยอุณหภูมิสูงที่สุด 43.0-44.5 องศาเซลเซียส ซึ่งคาดว่าอุณหภูมิจะสูงกว่าปีที่ผ่านมา ส่วนมากช่วงตั้งแต่กลางเดือนมีนาคมถึงต้นเดือนพฤษภาคม แต่จะมีฝนฟ้าคะนองหลายพื้นที่ในบางช่วง ทั้งนี้ คาดการณ์ว่าปริมาณฝนรวมเฉลี่ยจะน้อยกว่าค่าปกติร้อยละ 30
นายคารม กล่าวว่า ในช่วงฤดูร้อนของทุกปีมักจะเกิดพายุฤดูร้อนในหลายพื้นที่ โดยจะมีพายุฝนฟ้าคะนอง ลมกระโชกแรงและอาจมีลูกเห็บตกบางแห่ง ซึ่งสภาวะดังกล่าวก่อให้เกิดความสูญเสียทั้งชีวิตและทรัพย์สิน ตลอดจนผลผลิตทางการเกษตรได้ ส่วนปริมาณฝนที่ตกนั้น มีไม่เพียงพอกับความต้องการในหลายพื้นที่ ทั้งด้านอุปโภคและบริโภค รวมทั้งด้านเกษตรกรรม โดยเฉพาะพื้นที่ที่แล้งซ้ําซากนอกเขตชลประทาน ดังนั้น ประชาชนควรใช้น้ําอย่างประหยัด และให้เกิดประโยชน์สูงสุด รวมทั้งเตรียมการป้องกันสภาวะดังกล่าว
“รัฐบาลห่วงใยต่อสุขภาพของประชาชนในช่วงฤดูร้อน โดยเฉพาะกลุ่มผู้ใช้แรงงาน และผู้ป่วยมีโรคประจําตัว จากสภาพอากาศที่ร้อนจัดในช่วงกลางวัน อาจทําให้ประชาชนเจ็บป่วยจากโรคลมแดด หรือโรคฮีตสโตรก (Heat stroke) ซึ่งเป็นภาวะที่ร่างกายไม่สามารถปรับตัว ขอให้ประชาชนดูแลสุขภาพตนเอง และไม่ประมาทจากการทํางานกลางแจ้ง หลีกเลี่ยงทํากิจกรรมกลางแดดร้อนจัด หากพบเห็นผู้ป่วยหรือต้องการความช่วยเหลือ โทรขอความช่วยเหลือสายด่วน 1669” นายคารม ย้ํา
รัฐบาลไทย-ข่าวทำเนียบรัฐบาล-PM scheduled for field trip to three Southern border provinces to promote tourism
วันศุกร์ที่ 23 กุมภาพันธ์ 2567
23/02/2567
PM scheduled for field trip to three Southern border provinces to promote tourism
PM scheduled for field trip to three Southern border provinces to
promote tourism
February 21, 2024, Government Spokesperson Chai Wacharonke disclosed that Prime Minister and Minister of Finance Srettha Thavisin and the delegation, which includes Deputy Prime Minister and Minister of Interior Anutin Charnvirakul, Minister of Transport Suriya Jungrungreangkit, Minister of Tourism and Sports Sudawan Wangsupakitkosol, Minister of Justice Pol.Col. Tawee Sodsong, and Minister of Culture Sermsak Pongpanich, will take a field visit to the Southern border provinces (Pattani, Yala, and Narathiwat) during February 27-29, 2024. The Prime Minister’s schedule is as follows:
February 27, 2024: In Pattani, the Prime Minister will travel to local community market, and meet with community leaders and people before visiting the province’s tourist attractions, i.e., Baan Khun Phithak Raya house, Chao Mae Lim Ko Niao Shrine, and Kue Da Chino cultural market. He will also attend Pattani ASEAN Tourism Festival Lim Ko Niao Goddess Celebration 2024, and meet with members of Islamic Council of Pattani and Mosque administrative committee before visiting Pattani Central Mosque.
February 28, 2024: In Yala, the Prime Minister will visit Yala’s TK (Thailand Knowledge) Park in Muang district, observe the Department of Intellectual Property’s GI registration process of pink mahseer carp fish from Halabala upstreame forest and Betong Nile tilapia Sai Nam Lai and meet with fish farmers in Betong district. He will also observe the operation of Betong customs checkpoint, and visit Betong Winter Flowers Garden, Betong Mongkhonrit Tunnel (the first mountain tunnel in Thailand), and Skywalk AyerRweng.
February 29, 2024: In Narathiwat, the Prime Minister will visit Museum of Islamic Cultural Heritage and Al-Quran Learning Center, located in Yi Ngo district, and meet with members of Islamic Council of Narathiwat, before chairing the meeting on tourism development of the three Southern border provinces at the Museum’s meeting room.
The Prime Minister’s schedule may be adjusted as appropriate.
According to the Government Spokesperson, the Prime Minister’s field visit in Pattani, Yala, and Narathiwat is aimed to promote tourism activities in the 3 Southern border provinces in a bid to boost local economy and vibrancy. With their unique and renown arts, culture, tourist attractions, and local food, coupling with the hospitality of local people, Pattani, Yala, and Narathiwat have no less tourism potential than other provinces.
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมฟื้นฟูถนนสาย ตก.1004 จังหวัดตาก บรรเทาความเดือดร้อน เพิ่มความสะดวกปลอดภัยในการเดินทาง รองรับการขนส่งพืชผลผลิตทางการเกษตรให้สะดวก รวดเร็วมากขึ้น
วันศุกร์ที่ 23 กุมภาพันธ์ 2567
กรมทางหลวงชนบท ซ่อมฟื้นฟูถนนสาย ตก.1004 จังหวัดตาก บรรเทาความเดือดร้อน เพิ่มความสะดวกปลอดภัยในการเดินทาง รองรับการขนส่งพืชผลผลิตทางการเกษตรให้สะดวก รวดเร็วมากขึ้น
.....
กรมทางหลวงชนบท กระทรวงคมนาคม โดยแขวงทางหลวงชนบทตาก ดําเนินโครงการซ่อมฟื้นฟูทางหลวงชนบทอันเนื่องมาจากเหตุภัยพิบัติบนถนนสาย ตก.1004 แยก ทล.1 - บ้านนาตาโพ อําเภอสามเงา จังหวัดตาก โดยปรับปรุงชั้นโครงสร้างทาง และก่อสร้างถนนผิวจราจรแบบแอสฟัลท์ติกคอนกรีต ผิวจราจรกว้าง 8 เมตร ช่วงระหว่าง กม.ที่ 12+850 - 14+450 รวมระยะ 1.600 กิโลเมตร ใช้งบประมาณ 9.962 ล้านบาท ปัจจุบันดําเนินการเสร็จสมบูรณ์ ทั้งนี้ เส้นทางดังกล่าวได้รับความเสียหายจากเหตุภัยพิบัติในช่วงฤดูฝนที่ผ่านมา ทช. จึงได้ยกระดับความสูงของถนนให้สูงขึ้น เพื่อป้องกันน้ําท่วมเส้นทาง เพิ่มความปลอดภัยและความสะดวกในการเดินทางของประชาชน พร้อมรองรับการขนส่งผลิตผลทางด้านการเกษตรอย่างมีประสิทธิภาพมากขึ้น
รัฐบาลไทย-ข่าวทำเนียบรัฐบาล-“นายกฯ เศรษฐา” เยี่ยม ทส. ครั้งแรก รับฟังสถานการณ์ฝุ่น PM2.5 ศูนย์ข้อมูลคุณภาพอากาศ สั่งทุกฝ่ายเร่งแก้ไขปัญหาฝุ่น พร้อมนำเชียงใหม่ Model มาปรับใช้ในทุกจังหวัด
วันพฤหัสบดีที่ 15 กุมภาพันธ์ 2567
“นายกฯ เศรษฐา” เยี่ยม ทส. ครั้งแรก รับฟังสถานการณ์ฝุ่น PM2.5 ศูนย์ข้อมูลคุณภาพอากาศ สั่งทุกฝ่ายเร่งแก้ไขปัญหาฝุ่น พร้อมนําเชียงใหม่ Model มาปรับใช้ในทุกจังหวัด
“นายกฯ เศรษฐา” เยี่ยม ทส. ครั้งแรก รับฟังสถานการณ์ฝุ่น PM2.5 ศูนย์ข้อมูลคุณภาพอากาศ สั่งทุกฝ่ายเร่งแก้ไขปัญหาฝุ่น พร้อมนําเชียงใหม่ Model มาปรับใช้ในทุกจังหวัด
“นายกฯ เศรษฐา” เยี่ยม ทส. ครั้งแรก รับฟังสถานการณ์ฝุ่น PM2.5 ศูนย์ข้อมูลคุณภาพอากาศ สั่งทุกฝ่ายเร่งแก้ไขปัญหาฝุ่น พร้อมนําเชียงใหม่ Model มาปรับใช้ในทุกจังหวัด
วันที่ 15 กุมภาพันธ์ 2567 เวลา 11.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วย ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงฯ ให้การต้อนรับ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ในโอกาสเดินทางมาเยี่ยมกระทรวงทรัพยากรธรรมชาติและสิ่งแวดล้อม (ทส.) เป็นครั้งแรก เพื่อรับฟังข้อมูลสถานการณ์ฝุ่น PM2.5 ของประเทศไทย จากคณะผู้บริหารและเจ้าหน้าที่กรมควบคุมมลพิษ ณ ศูนย์ข้อมูลคุณภาพอากาศ (Air Quality Data Center) ชั้น 7 กระทรวงทรัพยากรธรรมชาติและสิ่งแวดล้อม
นายกรัฐมนตรี กล่าวว่า วันนี้ เดินทางมากระทรวงทรัพยากรธรรมชาติและสิ่งแวดล้อม เป็นครั้งแรก เนื่องจากเรื่องฝุ่น PM2.5 เป็นปัญหาใหญ่ ซึ่งกระทรวงฯ มีข้อมูลที่ดีออกมาแล้ว ว่าตรงไหนที่เป็น Hotspot จริง ๆ จะต้องมีการสั่งการที่ชัดเจนต่อไปว่า ขั้นตอนถัดไปจะเป็นอย่างไร พร้อมทั้งจะต้องมีการประสานงานกับทางประเทศกัมพูชา ลาว และเมียนมาด้วย ทั้งนี้ ทุกฝ่ายจะต้องพูดคุยและประสานงานร่วมกัน โดยจะนําโมเดลการแก้ไขปัญหาฝุ่น PM2.5 ในพื้นที่จังหวัดเชียงใหม่มาปรับใช้กับพื้นที่ทุกจังหวัดต่อไป ซึ่งการแก้ไขปัญหาในระยะสั้น กรุงเทพมหานคร ได้ขอความร่วมมือให้ประชาชน work from home รวมถึงหน่วยราชการต่าง ๆ ก็มีอํานาจในการบริหารจัดการอย่างเต็มที่ การหยุดระงับการก่อสร้างก็เป็นอีกหนึ่งเรื่องที่สามารถสั่งให้มีการหยุดชั่วคราวได้ ทั้งนี้ 25% ของปัญหาฝุ่น PM2.5 มาจากไอเสียรถยนต์ที่สามารถควบคุมได้ จึงต้องไปควบคุมที่ต้นเหตุมากกว่านั้น คือ การเผาวัชพืชที่มาจากจังหวัดต่าง ๆ ส่วนในระยะยาว จะต้องมีการหารือกันต่อไป ทั้งการจํากัดรถยนต์ที่มีไอเสีย มาตรการสนับสนุนการใช้รถ EV เป็นต้น
สําหรับ ในส่วนของกระทรวงทรัพยากรธรรมชาติและสิ่งแวดล้อม ได้ขานรับนโยบายโดยออกประกาศกระทรวงทรัพยากรธรรมชาติและสิ่งแวดล้อม ให้ข้าราชการและเจ้าหน้าที่ปฏิบัติงาน ณ สถานที่พัก (Work From Home) 25% กรณีสถานการณ์ฝุ่นละอองขนาดเล็ก (PM2.5) อยู่ในระดับที่อาจจะส่งผลกระทบต่อสุขภาพ อีกทั้ง เพิ่มรายละเอียดและผู้ประสานงานในแผนภาพแสดงจุดความร้อนสถานการณ์ภาพรวมทั่วประเทศ (heat map) เพื่อใช้ในการประสานงานและแก้ไขปัญหาได้ทันท่วงที
รัฐบาลไทย-ข่าวทำเนียบรัฐบาล-กระทรวงยุติธรรม ให้การต้อนรับคณะครู และนักเรียนจากโรงเรียนบ้านเกล็ดแก้ว ตำบลบาโร๊ะ อำเภอยะหา จังหวัดยะลา
วันพุธที่ 14 กุมภาพันธ์ 2567
14/02/2567
กระทรวงยุติธรรม ให้การต้อนรับคณะครู และนักเรียนจากโรงเรียนบ้านเกล็ดแก้ว ตําบลบาโร๊ะ อําเภอยะหา จังหวัดยะลา
กระทรวงยุติธรรม ให้การต้อนรับคณะครู และนักเรียนจากโรงเรียนบ้านเกล็ดแก้ว ตําบลบาโร๊ะ อําเภอยะหา จังหวัดยะลา
ในวันพุธที่ ๑๔ กุมภาพันธ์ ๒๕๖๗ เวลา ๐๘.๓๐ น. รัฐมนตรีว่าการกระทรวงยุติธรรม มอบหมาย นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม ให้การต้อนรับคณะครู และนักเรียนจากโรงเรียนบ้านเกล็ดแก้ว ตําบลบาโร๊ะ อําเภอยะหา จังหวัดยะลา โอกาสนี้ ผู้แทนจากกรมคุ้มครองสิทธิและเสรีภาพ กรมพินิจและคุ้มครองเด็กและเยาวชน และกรมสอบสวนคดีพิเศษ ร่วมเป็นวิทยากรให้ความรู้เบื้องต้นเกี่ยวกับกฎหมายที่เกี่ยวข้องกับชีวิตประจําวัน รวมทั้งการแจ้งเตือนภัยหรือกลโกงของมิจฉาชีพในรูปแบบต่างๆ เพื่อสร้างความตระหนักรู้ และรู้เท่าทันภัยการโกงออนไลน์ทุกรูปแบบ ณ ห้องประชุม ๑๑-๐๓ และห้องประชุม ๑๐-๐๑ อาคารกระทรวงยุติธรรม
รัฐบาลไทย-ข่าวทำเนียบรัฐบาล-นาทีรอดชีวิต 50 ชม. ภายใต้กรอบเวลาสำหรับการช่วยเหลือ
วันพฤหัสบดีที่ 15 กุมภาพันธ์ 2567
นาทีรอดชีวิต 50 ชม. ภายใต้กรอบเวลาสําหรับการช่วยเหลือ
หากพบเหตุบุคคลตกน้ําในทะเล
เร่งแจ้งเหตุ ลดการสูญเสียชีวิตในทะเล
เหตุด่วน เหตุร้าย ภัยทางทะเล โทร. 1465
#ศรชล #thaimecc #สายด่วน1465
ที่มา ศูนย์อํานวยการรักษาผลประโยชน์ของชาติทางทะเล